Suchinthana/ta-wikipedia huggingface dataset:
தெபாகி போஸ்

தெபாகி போஸ் (Debaki Bose;1898-1971), தெபாக்கி குமார் போஸ் என்றும் அழைக்கப்படும் இவர் இந்திய இயக்குநரும், எழுத்தாளரும், நடிகரும் ஆவார். இவர் பாலிவுட் மற்றும் வங்காளத் திரைப்படங்களில் தனது பங்களிப்பிற்காக அங்கீகரிக்கப்பட்டார். 1898 ஆம் ஆண்டு நவம்பர் 25 ஆம் தேதி பிரித்தானிய இந்தியாவின் வங்காள மாகாணத்திலிருந்த வர்தமானிலுள்ள அகல்போஷ் என்ற இடத்தில் (இப்போது கிழக்கு வர்த்தமான்) பிறந்தார். இவர் இந்தியத் திரைப்படங்களில் ஒலி மற்றும் இசையின் புதுமையான பயன்பாட்டிற்காக அறியப்படுகிறார். முதலில் தீரன் கங்குலியின் பிரித்தானிய டொமினியன் பிலிம்ஸ் பதாகையின் கீழ் பணிபுரிந்தார். பின்னர் பிரமாதேஷ் பருவாவின் பருவா பிக்சர்ஸ் உடன் பணியாற்றினார். இறுதியாக 1932 இல் நியூ தியேட்டர்ஸ் நிறுவனத்தில் சேர்ந்தார். பின்னர், 1945 இல் தனது சொந்த தயாரிப்பு நிறுவனமான தெபாகி புரொடக்சன்ஸைத் தொடங்கினார்.

ஆரம்ப கால வாழ்க்கை 
தெபாகி போஸ் வர்த்தமானில் ஒரு வழக்கறிஞரின் மகனாகப் பிறந்தார். வித்யாசாகர் கல்லூரியில் பட்டம் பெற்றார. ஒத்துழையாமை இயக்கத்திற்கான மகாத்மா காந்தியின் அழைப்பால் ஈர்க்கப்பட்ட இவர், பல்கலைக்கழத்திலிருந்து வெளியேறி, சொந்தமாக வாழத் தொடங்கினார். அவர் உள்ளூர் சந்தையில் துண்டுகள் விற்கும் ஒரு கடையைத் திறந்தார். மேலும் சக்தி என்ற உள்ளூர் வார இதழின் ஆசிரியராகவும் இருந்தார். கொல்கத்தாவைச் சேர்ந்த திரைப்பட இயக்குனரான தீரன் கங்குலியைச் சந்தித்தார். இவரது எழுத்துத் திறனைப் பற்றி அறிந்த கங்குலி, திரைப்பட வசனங்களை எழுத கொல்கத்தாவுக்கு அழைத்தார். இந்த முயற்சி பிரித்தானிய டொமினியன் பிலிம்ஸ் தயாரித்த கமோனர் அகுன் (அல்லது ஃபிளேம்ஸ் ஆஃப் ஃப்ளெஷ் ) என்ற முதல் திரைப்படமாக உச்சக்கட்டத்தை அடைந்தது.

இறப்பு 
17 நவம்பர் 1971 அன்று இந்தியாவின் மேற்கு வங்காளத்திலுள்ள கொல்கத்தாவில் இறந்தார்.

சான்றுகள்

வெளி இணைப்புகள் 
 
 A page on Debaki Bose in abasar.net 

சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
வங்காள ஆண் நடிகர்கள்
1971 இறப்புகள்
1898 பிறப்புகள்
ரவிசங்கர் ராவல்

ரவிசங்கர் ராவல் (Ravishankar Raval;1892-1977) இந்தியாவின் குசராத்தைச் சேர்ந்த ஒரு ஓவியரும், கலை ஆசிரியரும், கலை விமர்சகரும், பத்திரிகையாளரும், கட்டுரையாளரும் ஆவார் விசாமி சாதி  என்ற பத்திரிகையில் 1921 இல் சேர்ந்த இவர் அது மூடப்படும் வரை பணியாற்றினார். பின்னர் குமார் என்ற கலாச்சார இதழை நிறுவினார்.

வாழ்க்கை 
ரவிசங்கர் ராவல், ஆகஸ்ட் 1, 1892 அன்று பவநகரில் (இப்போது இந்தியாவில் குசராத்தில் உள்ளது ) ஒரு பிராமணக் குடும்பத்தில்   பிறந்தார். இவரது தந்தை மகாசங்கர் ராவல் பிரித்தானிய தகவல் பணியில் அதிகாரியாக இருந்தார். இவரது தந்தையின் பணி மாறுதல் காரணமாக இவர் தனது குழந்தைப் பருவத்தை பல நகரங்களில் கழித்தார். தனது கலை உள்ளுணர்வை தனது தாயிடமிருந்து பெற்றதாக எழுதியுள்ளார். 1909 இல் உயர்நிலைப் பள்ளியில் பட்டம் பெற்றார். கல்லூரியில், கல்லூரி நாடக விழாவிற்கான மேடை சீலைகளை வரையத் தொடங்கினார். இவரது கலைத் திறமையால் மகிழ்ச்சியடைந்த இவரது பேராசிரியை சஞ்சனா கலைப் பள்ளியில் சேருமாறு அறிவுறுத்தினார். இவரது தந்தையின் ஒப்புதல் பெறாமல், இவர் மும்பையிலுள்ள சர் ஜேஜே கலைப் பள்ளியில் சேர்ந்து அப்பள்ளியின் முதல்வர் செசில் பர்ன்ஸ் என்பாரின்  கீழ் பயிற்சி பெற்றார்.

இந்திய பாரம்பரிய ஓவிய மரபுகளால் ஈர்க்கப்பட்டு இவர் தனக்கென சொந்த  பாணியை உருவாக்கினார்.  ராஜா ரவி வர்மாவின் ஓவியங்களால் ஈர்க்கப்பட்டார். தாகூரின் முறைசாரா திறந்த அரங்கங்களாலும்  ஈர்க்கப்பட்டார்.

இறப்பு 
இவர் 9 டிசம்பர், 1977 அன்று அகமதாபாத்தில் உள்ள "சித்ரகூட்" என்ற தனது இல்லத்தில் இடத்தில்  காலமானார்.

நூல் பட்டியல்

குறிப்புகள்

வெளி இணைப்புகள் 
 
 Art World of Ravishankar Raval 
 
 Bibliography at WorldCat

பத்மசிறீ விருது பெற்ற கலைத் துறையினர்
1977 இறப்புகள்
1892 பிறப்புகள்
கனு தேசாய்

கனு தேசாய் (Kanu Desai) என்கிற கன்னையாயலால் குகுமத்ராய் தேசாய் (Kanhaiyalal Hukumatrai Desai), (12 மார்ச் 1907 - 9 டிசம்பர் 1980) ஒரு இந்திய கலைஞரும், கலை இயக்குநரும் ஆவார். இவர் மேடை அலங்கார கலைக்கு பங்களித்தார். திரைப்படங்களுக்கான படங்கள் வரைந்து கொடுத்தார். மேலும் மகாத்மா காந்தி எழுதிய பல புத்தகங்களுக்கு படங்களை வரைந்துள்ளார்.

வாழ்க்கை 

கனு தேசாய் 1907 இல் பம்பாய் மாகாணத்தில் உள்ள பரூச்சில் பிறந்தார். பின்னர் இவரது குடும்பம் அகமதாபாத்தில் உள்ள இவரது தாய் மாமன் வீட்டிற்கு மாற்றப்பட்டது. 1920 ஆம் ஆண்டு அகமதாபாத்தில் மகாத்மா காந்தி உரையாற்றிய இந்திய தேசிய காங்கிரசு மாநாட்டில் தொண்டாற்றினார். 1922 இல் கலையைக் கற்க ரவிசங்கர் ராவலிடம் சேர்ந்தார். 1925 ஆம் ஆண்டு குஜராத் வித்யாபீடத்தின் உதவித்தொகை மூலம் நந்தாலால் போஸின் கீழ் படிக்க சாந்திநிகேதனுக்கு அனுப்பப்பட்டார். அங்கு போஸ், இரவீந்திரநாத் தாகூர் ஆகியோரால் ஈர்க்கப்பட்டார். 1930 இல், காந்தியுடன் உப்புச் சத்தியாகிரகம் அணிவகுப்பில் இணைந்தார். அந்த நிகழ்வைப் பற்றிய பல ஓவியங்களை வரைந்தார். பின்னர் நிழற்படங்களை வரையத் தொடங்கினார். 1937 ஆம் ஆண்டில், ஹரிபுராவில் நடந்த காங்கிரசு மாநாட்டு மேடையை அலங்கரிக்க இவர் அழைக்கப்பட்டார். இவரது ஓவியங்கள் ஜீவன் மங்கள் மற்றும் நிருத்ய மஞ்சரி என்ற தலைப்புகளில் காதல் தொகுப்புகளாக வெளியிடப்பட்டன. புத்தகங்களின் அட்டைப் பக்கங்களை வடிவமைத்த பிறகு, மும்பையில் திரைப்படங்களுக்கான அரங்கங்களை வடிவமைக்கத் தொடங்கினார். ராம் ராஜ்ஜியம் (1945)  என்ற திரைப்படத்திற்காக (1945) அரங்கங்களை உருவாக்கினார். பைஜு பாவ்ரா, நவ்ரங், பாரத் மிலாப், ஜனக் ஜனக் பாயல் பாஜே உள்ளிட்ட பல படங்களுக்கு கலை இயக்குநராக பணியாற்றினார். 1980 இல் இவர் இறந்தார்.

விருதுகள் 
இவர் 1938 இல் குஜராத்தி கலாச்சாரத்தின் மிக உயரிய  ரஞ்சித்ராம் சுவர்ண சந்திரக் என்ற விருதைப் பெற்றார். 1957 இல் ஜனக் ஜனக் பாயல் பஜே படத்திற்காக இவருக்கு சிறந்த கலை இயக்கத்திற்கான பிலிம்பேர் விருதும் வழங்கப்பட்டது. 1965 இல், குஜராத் மாநில லலித் கலா அகாடமியில் இருந்து குஜராத் கௌரவ் புரஸ்கார் பெற்றார்.

சான்றுகள்

வெளி இணைப்புகள் 
 
 Shrungarika (1945)
 Rang Lahari (1941)

1980 இறப்புகள்
1907 பிறப்புகள்
கலைகளுடன் தொடர்புடையவர்கள்
எஸ்பிபிபிகே சத்தியநாராயண ராவ்

எஸ்பிபிபிகே சத்யநாராயண ராவ் என்று அழைக்கபகடும் ஸ்ரீ பலுசு பிரபாகர புச்சி கிருஷ்ண சத்யநாராயண ராவ்  (S. B. P. B. K. Satyanarayana Rao, 23 செப்டம்பர் 1921 - 21 ஜனவரி 2011) என்பவர் ஒரு இந்தியத் தெலுங்குத் தொழிலதிபர், அரசியல்வாதி மற்றும் கபிலேஸ்வரபுரத்தின் பெருநிலக்கிழார் ஆவார்.  இவர் ஒன்றிய அமைச்சராகவும் இந்தியாவின் வடக்கு சர்க்கார் மாவட்டங்களில் தீவிர செயல்பாட்டாளராகவும் இருந்தார்.   1999 முதல் 2001 வரை இரண்டு ஆண்டுகள் வாஜ்பாய் அரசில் வேளாண்மைத் துறை அமைச்சராகப் பணியாற்றினார். இவர் 1958 மற்றும் 1980 ஆம் ஆண்டுகளில் வடக்கு சர்க்கார் மாவட்டங்களின் பட்டதாரிகள் தொகுதியில் இருந்து ஆந்திரப்பிரதேச சட்ட மேலவைக்குத் தேர்ந்தெடுக்கப்பட்டார்.

ஆரம்ப கால வாழ்க்கை 
எஸ்பிபிபிகே சத்யநாராயண ராவ் கிழக்கு கோதாவரி மாவட்டத்தில் உள்ள கபிலேஸ்வரபுரம் சமஸ்தானத்தின் பெருநிலக்கழாரான ஸ்ரீ பலுசு புட்சி சர்வராயுடு மற்றும் அவரது மனைவி எஸ்பி லட்சுமி வெங்கட சுப்பம்மா ராவ் ஆகியோருக்கு மகனாக 23 செப்டம்பர் 1921 அன்று பிறந்தார்   இவருக்கு எஸ்.பி.பி பட்டாபி ராம ராவ் என்ற சகோதரர் இருந்தார், இவர் ஆந்திரப் பிரதேசத்தின் ஒருங்கிணைந்த சென்னை மாகாண அமைச்சராகவும், ராஜமன்றி மக்களவைத் தொகுதியிலிருந்து 5 வது மக்களவை, 6 வது மக்களவை, 7 வது மக்களவைகளில் உறுப்பினராகவும் இருந்தார்.

தொழில் 
எஸ்பிபிபிகே சத்தியநாராயண ராவ் 1953 முதல் 1964 வரை கிராமத் தலைவராகவும், 1959 முதல் 1964 வரை ஊராட்சி ஒன்றியத் தலைவராகவும், 1964 முதல் 1976 வரை கிழக்கு கோதாவரி மாவட்ட ஊராட்சித் தலைவராகவும் பணியாற்றினார்  பின்னர், ராவ் 1958 மற்றும் 1980 ஆம் ஆண்டுகளில் வடக்கு சர்க்கார் மாவட்ட பட்டதாரிகள் தொகுதியில் இருந்து ஆந்திரப் பிரதேச சட்டமன்றத்திற்குத் தேர்ந்தெடுக்கப்பட்டார்.  இவர் பாஜகவின் உறுப்பினராக ராஜமன்றியிலிருந்து மக்களவைக்குத் தேர்ந்தெடுக்கப்பட்டார் மற்றும் ஒன்றிய வேளாண்துறை இணை அமைச்சராகவும் பணியாற்றினார். எஸ்பிபிபிகே சத்யநாராயண ராவ் இந்திய தேசிய காங்கிரசு கட்சியில் தனது அரசியல் வாழ்க்கையைத் தொடங்கினார், பின்னர் ஜனதா கட்சிக்கு மாறினார், என். டி. ராமராவ் பதவி வகித்த காலத்தில் தெலுங்கு தேசம் கட்சியில் (டிடிபி) சேர்ந்தார், பின்னர் பாரதிய ஜனதா கட்சியில் (பிஜேபி) இணைந்தார். 

எஸ்பிஎஸ்பிபிகே சத்தியநாராயண ராவ் 1967 இல் பெத்தபுரத்தில் எஸ்ஆர்விபிஎஸ்ஜெபி மகாராணி கல்லூரியையும் நிறுவினார்  கபிலேஸ்வரபுரத்தில் தனது தந்தையின் பெயரில் சர்வராய ஹரிகதா பாடசாலையை நிறுவினார். நன்கு அறியப்பட்ட ஹரிகதை கலைஞர்களின் போதனைகள் மூலம் இளம் கலைஞர்களுக்கு ஹரிகதை கலையில் பயிற்சி அளிப்பதற்காக இந்த ஹரிகதை பாடசாலை அறியப்படுகிறது.  ராவ் நிறுவிய இந்த கல்வி நிறுவனத்தில் சமஸ்கிருதத்தில் நிகழ்த்திய ஒரே பெண் அரிகதை கலைஞரான தலிபர்த்தி உமா மகேஸ்வரி போன்ற அரிகதை கலைஞர்கள் பயிற்சி பெற்றனர்.  ராவ் தனது குடும்பத்தினரால் நிறுவப்பட்ட கபிலேஸ்வரபுரத்தில் வேத பாடசாலையையும் ஆதரித்தார். சர்வராயா கல்வி அறக்கட்டளையின் அறங்காவலராக இருந்த அவர், தெலுங்கு கவிஞர் போத்தனாவின் ஆந்திர பாகவதம் உட்பட இந்து இலக்கியப் படைப்புகளை அச்சிட 1991 இல் ஸ்ரீ சர்வராய தர்மிகா வித்யா அறக்கட்டளையை நிறுவினார்.  

எஸ்பிபிபிகே சத்யநாராயண ராவ் மற்றும் கபிலேஸ்வபுரம் பாலுசு பெருநிலக்கிழார் குடும்பத்தைச் சேர்ந்த பிற உறுப்பினர்கள் 1959 ஆம் ஆண்டு காக்கிநாடாவில் உள்ள செல்லேரு மற்றும் சர்வராயா டெக்ஸ்டைல்ஸில் நூற்பு ஆலைகளைக் கட்டி ஸ்ரீ சர்வராயா சுகர்ஸ் நிறுவனத்தை நிறுவினர்.

மேற்கோள்கள் 

இந்திய அமைச்சர்கள்
13வது மக்களவை உறுப்பினர்கள்
2011 இறப்புகள்
1921 பிறப்புகள்
தாலியம்(III) ஐதராக்சைடு

தாலியம்(III) ஐதராக்சைடு (Thallium(III) hydroxide)  என்பது Tl(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். தாலிக்கு ஐதராக்சைடு என்ற பெயராலும் இது அறியப்படுகிறது. தாலியம் தனிமத்தின் ஐதராக்சைடு உப்பான இது வெண்மை நிறத்தில் ஒரு திண்மப் பொருளாகக் காணப்படுகிறது. 
தாலியம்(III) ஐதராக்சைடு மிகவும் பலவீனமான ஒரு காரமாகும். தாலியம்(III) அயனி, Tl3+ ஆக பிரிகையடைகிறது.

தயாரிப்பு
தாலியம்(III) குளோரைடுடன் சோடியம் ஐதராக்சைடைச் சேர்த்து வினைபுரியச் செய்தால் தாலியம்(III) ஐதராக்சைடு உருவாகிறது. அல்லது மின்வேதியியல் ஆக்சிசனேற்ற முறையில் கார நிபந்தனைகளில் Tl+ அயனியுடன் ஐதராக்சைடு அயனி சேர்க்கப்பட்டும் தாலியம்(III) ஐதராக்சைடு தயாரிக்கப்படுகிறது.

மேற்கோள்கள்

தாலியம்(III) சேர்மங்கள்
ஐதராக்சைடுகள்
சபாட்டியரைட்டு

சபாட்டியரைட்டு (Sabatierite) என்பது Cu6TlSe4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பன்னாட்டு கனிமவியலாளர் சங்கம் சபாட்டியரைட்டை Sab என்ற குறியீட்டால் அடையாளப்படுத்துகிறது. செக் குடியரசு நாட்டில் இக்கனிமம் கிடைக்கிறது. கனிமத்தில் Cu4TlSe3 என்ற சேர்மம் அதிக அளவில் ஒரு கூறாக இருக்க வாய்ப்புள்ளது வேதியியல் மற்றும் படிகவியல் ரீதியாக சபாட்டியரைட்டு படிகங்கள் நாற்கோணக படிகச்சமச்சீர் தன்மையைக் கொண்டுள்ளன. 1923 ஆம் ஆண்டில் பிறந்த பிரெஞ்சு கனிமவியலாளர் செருமைன் சபாட்டியர் நினைவாக கனிமத்திற்கு சபாட்டியரைட்டு என்று பெயர் சூட்டப்பட்டது.

மேலும் காண்க
குரூக்கிசைட்டு
 கனிமங்களின் பட்டியல்

மேற்கோள்கள்

தாலியம் கனிமங்கள்
தாமிரம்(I,II) கனிமங்கள்
செலீனைடு கனிமங்கள்
நேர்ச்சாய்சதுரக் கனிமங்கள்
கனிமங்கள்
தாக்குரான் ஆறு

தாக்குரான் ஆறு (Thakuran River) இந்திய மாநிலமான மேற்கு வங்காளத்தில் தெற்கு 24 பர்கனா மாவட்டத்தில் பாய்கிறது. சுந்தரவனக் காடுகளிலும் அதைச் சுற்றி உள்ள பகுதிகளிலும் பாய்ந்து ஒரு பரந்த முகத்துவாரத்தை உருவாக்குகிறது. இயாமிரா ஆறு என்ற பெயராலும் இது அறியப்படுகிறது. 

செயநகர் மச்சில்பூருக்கு அருகில் தாக்குரான் ஆறு உருவாகிறது. சப்தமுகி ஆற்றுடன் பல இடங்களில் இது இணைகிறது. மதுராபூருக்கும் செயநகருக்கும் இடையில் இது எல்லையை உருவாக்குகிறது.

தாக்குரான் ஆற்றின் அமைப்பு கடல் முகத்திற்கு அருகில் மிகவும் அகலமானதாகும். மேற்குப் பகுதியில் உள்ள தாக்குரான் அமைப்பின் முக்கிய கிளைகளாக கத்ரகாலி கல், டம்டமா கல், மோனி நதி, புக்சரா, ரைதிகி, சிபுவா கேங், பக்ரலி கால் மற்றும் ராசு கிரீக் ஆகியவை ஓடுகின்றன. கிழக்குப் பகுதியில் உள்ள இணைப்புக் கால்வாய் பெரும்பாலும் பைஞ்சாபி கல், குரா கால், கைகால்மாரி-அச்மல்மாரி-சுயா நதி, துலிபசானி காங்கு மற்றும் சுல்காட்டி காங்கு போன்ற கால்வாய் வளைவுகள் ஆகும். இந்த சுழல்கள் தங்களுக்குள் அலை கால்வாய்களின் மூலம் ஒன்றோடொன்று இணைக்கப்பட்டுள்ளன.

தாக்குரானைச் சுற்றியுள்ள காட்டுப் பகுதிகள் பாதுகாக்கப்படுகின்றன. அவை இயற்கையான சதுப்புநில வாழ்விடத்தைத் தக்கவைத்துக்கொள்கின்றன. தாக்குரானுக்குக் கிழக்கே உள்ள பகுதி சுந்தரவனப் புலிகள் காப்பகத்தின் மையப் பகுதியின் கீழ் வருகிறது - இது பொதுவாக பறவைகள் பார்வையாளர்கள் அல்லது சுற்றுலாப் பயணிகளுக்கு அணுகல் அனுமதிக்கப்படாத பகுதியாகும்.

சில பகுதிகளில் தாக்குரானைச் சுற்றியுள்ள பகுதிகள் கரைகளால் பாதுகாக்கப்படுகின்றன. அவை சில சமயங்களில் அலைகளின் வெள்ளத்தால் உடைக்கப்படுகின்றன.

மேற்கோள்கள் 

மேற்கு வங்க ஆறுகள்
இந்திய ஆறுகள்
நித்யானந்த மகாபத்ரா

நித்யானந்தா மகாபத்ரா (Nityananda Mahapatra)  இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1912 ஆம் ஆன்டு சூன் மாதம் 17 ஆம் தேதியன்று இவர் பிறந்தார். கவிஞர் மற்றும் பத்திரிகையாளராகவும் இவர் அறியப்படுகிறார்.

அரசியல் வாழ்க்கை 
தேசியவாத நடவடிக்கைகளுக்காக 1930 மற்றும் 1942 ஆம் ஆண்டுகளுக்கு  இடையில் நித்யானந்த மகாபத்ரா பிரித்தானிய அரசாங்கத்தால் மூன்று முறை சிறையில் அடைக்கப்பட்டார். ஒடியா இதழான டகராவின் ஆசிரியராகவும், சுதந்திரத்திற்குப் பிறகு ஒரு சிறுகதை எழுத்தாளராகவும் இலக்கிய முக்கியத்துவம் பெற்றார்.  அரசியல் வாழ்க்கையில் மகாபத்ரா 1957 ஆம் ஆண்டு முதல்   1971 ஆம் ஆண்டு வரை ஒடிசா சட்டமன்ற உறுப்பினராகவும்  1967 ஆம் ஆண்டு முதல் 1971 ஆம் ஆண்டு வரை வழங்கல் மற்றும் கலாச்சார விவகாரங்களுக்கான மாநில அமைச்சராகவும் பணியாற்றினார்.

இறப்பு 
2012 ஆம் ஆண்டு ஏப்ரல் மாதம் 17 ஆம் தேதியன்று  சுமார் 9:45 மணிக்கு  நித்யானந்த மகாபத்ரா இறந்தார். ஒடிசாவின் புவனேசுவரில் உள்ள காரவேலாநகரில் சுவாசக் கோளாறால் பாதிக்கப்பட்டு மூச்சுத் திணறல் காரணமாக  ஆதித்யா கேர் மருத்துவமனையில் கோமா நிலையில் இருந்தார். தனது 100 ஆவது பிறந்தநாளுக்கு மூன்று மாதங்கள் குறைவாக இருந்தபோதுதான் இவர் இறந்தார்.

இலக்கிய விருதுகள் 
மகாபத்ரா 1974 ஆம் ஆண்டு ஒடிசா சாகித்ய அகாடமி விருதையும்  1987 ஆம் ஆண்டில் கேந்திர சாகித்ய அகாடமி விருதையும் தனது காராதிகா நாவலுக்காகப் பெற்றார்.

மேற்கோள்கள் 

2012 இறப்புகள்
1912 பிறப்புகள்
ஒடிசா அரசியல்வாதிகள்
ஒடிசா கவிஞர்கள்
இந்திய அரசியல்வாதிகள்
மஞ்சு பாரத் ராம்

மஞ்சு பாரத் ராம் (Manju Bharat Ram; 29 டிசம்பர் 1945 - 12 டிசம்பர் 2012  ) ஒரு இந்திய கல்வியாளர் ஆவார். புது தில்லியிலுள்ள ஸ்ரீராம் பள்ளிகள் குழுமத்தின் நிறுவனரான இவர், அதன் நிர்வாகக் குழுவின் தலைவராகவும், அறங்காவலர் குழுவின் உறுப்பினராகவும் இருந்தார். இந்தப் பள்ளி, 2008,  2009   2011 இல் எஜுகேஷன் வேர்ல்ட்  ஸ்கூல்ஸ்  மூலம் இந்தியாவின் நம்பர். 1 நாள் பள்ளியாக தரவரிசைப்படுத்தப்பட்டது.

இவர் பிரபல தொழிலதிபரும் எஸ்ஆர்எப் நிறுவனத்தின் தலைவருமான அருண் பரத் ராமின் மனைவி ஆவார். நடுத்தரக் குடும்பத்தைச் சேர்ந்த இவரது தந்தை, எம். பி. குப்தா ஒரு தொழிலதிபர். அம்மா உஷா குப்தாவின் பெயரால் இப்போது பிரபலமான எஃப்எம்சிஜி பிராண்ட் உஷா என்று பெயரிடப்பட்டது.

கல்வித் துறைகளில் பல பரோபகார நடவடிக்கைகளில் தீவிரமாக ஈடுபட்டுள்ள இவர், ஸ்ரீ ராம் பள்ளிகள் மூலம், சிறப்புத் தேவைகள் உள்ள குழந்தைகளுக்கு 10 சதவீத இடங்களை ஒதுக்குவதன் மூலம் உள்ளடக்கியதன்மைக்கு அதிக முக்கியத்துவம் கொடுத்தார். இந்த குழந்தைகளின் குறைபாடுகளை சமாளிக்க சிறப்பு ஆசிரியர்கள் பணியமர்த்தப்படுவதையும், பின்னர் வழக்கமான வகுப்புகளில் குழந்தைகள் முக்கிய பாடங்கள் படிப்பதையும் இவர் உறுதி செய்தார். பள்ளி சிங்கப்பூரில் இருந்தும் ஐக்கிய அமெரிக்க நாடுகள்; இங்கிலாந்து; சீனா; சர்வதேச அளவில் பின்பற்றப்படும் சிறந்த நடைமுறைகளைக் கற்றுக்கொள்வதற்காக ஜெர்மனி, பிரான்சு போன்ற பல சர்வதேச தொடர்புடைய பள்ளிகளுடன் இணைந்து செயல்படுகிறது. இவரது கவ்விப் பணிக்காக 2013 ஆம் ஆண்டு இந்திய அரசு இவருக்கு பத்மசிறீ விருது வழங்கி கௌரவித்தது.

சான்றுகள்

வெளி இணைப்புகள் 
 About Shri Ram School
 The Shri Ram School
 SRF Foundation
 Shrieducare About Manju Bharat Ram
 Zemu Education – The Shri Ram School
 Blog About SRF Foundation
 The Shri Early Years – A message from the Chairperson of The Shri Ram School
 CareerMitra – About Shri Ram School
 Confluence World School and Shri Educare Limited
 About Sarvepalli Radhakrishnan School, Bhiwani 
 A visit to The Shri Ram School, Vasant Vihar
 SRF Foundation – The Shri Ram Schools
 Afaqa – The Shri Ram School to offer International Baccalaureate (IB)
 Educationist Manju Bharat Ram Dead
 Founder of Shri Ram Schools Dies
 The Indian Express: The Shri Ram School Founder Manju Bharat Ram Dies 
 ExpressIndia – The Shri Ram School founder Manju Bharat Ram dies
 Educationist Manju Bharat Ram passes away at 66
பத்மசிறீ விருது பெற்ற சமூகப்பணியாளர்கள்
2012 இறப்புகள்
1945 பிறப்புகள்
சோனு ஆனந்து சர்மா

சோனு ஆனந்து சர்மா (Sonu Anand Sharma)  இந்தியாவைச் சேர்ந்த ஒரு காது கேளாத இறகுப்பந்தாட்ட வீரராவார்.   1975 ஆம் ஆண்டு மார்ச்சு மாதம் 8 ஆம் தேதியன்று இவர் பிறந்தார். 1997 ஆம் ஆண்டு மற்றும் 2009 ஆம் ஆண்டுகளில் இரண்டு முறை காது கேளாதோர் ஒலிம்பிக்கு போட்டியில் சோனு ஆனந்து சர்மா இந்தியாவைப் பிரதிநிதித்துவப்படுத்தினார்.  தேசிய அளவிலான துடுப்பாட்ட  வீரரான  சோமேசு சர்மாவை இவர் திருமணம் செய்து கொண்டார். சோமியா சர்மா மற்றும் சக்சம் சர்மா என்ற இரு குழந்தைகளைப் பெற்றுள்ளார்.

2019 ஆம் ஆண்டு மார்ச்சு மாதத்தில் பன்னாட்டு மகளிர் தினத்துடனும், தற்செயலாக இவரது 46 ஆவது பிறந்தநாளில், நாரி சக்தி விருது இவருக்கு வழங்கப்பட்டது.  தில்லி அரசு மற்றும் பெண்கள் சமூகத்திற்கான தில்லி  ஆணையம் அமைப்புகள் இணைந்து சோனு ஆனந்து சர்மாவுக்கு இந்த கௌரவத்தை வழங்கின.   தொடர்புடைய இந்த மதிப்புமிக்க விருதைப் பெற்ற முதல் காதுகேளாத பெண்மணி என்ற பெருமையையும் இவர் பெற்றார்.

தொழில் 
சோனு ஆனந்து சர்மா 1997 ஆம் ஆண்டு நடைபெற்ற கோடைகால காது கேளாதோர் ஒலிம்பிக் போட்டியின் போது, காது கேளாதோர் ஒலிம்பிக்கில் அறிமுகமானார். மற்ற முக்கிய வீரர்களான ராசீவ் பாக்கா மற்றும் ரோகித் பாக்கர் ஆகியோரையும் உள்ளடக்கிய கலப்பு குழு போட்டியில் இவர் தங்கப் பதக்கம் வென்றார். 2009 ஆம் ஆண்டு கோடைகால காது கேளாதோர் ஒலிம்பிக் போட்டிகளிலும் பங்கேற்று பதக்கமில்லாமல் போனார்.  பன்னாட்டு மற்றும் உள்நாட்டு அளவில் பூப்பந்து விளையாடி ஓய்வு பெற்ற பிறகு, காது கேளாதோருக்கான பன்னாட்டு விளையாட்டுக் குழுவின் உறுப்பினர்களில் ஒருவராக சேர்ந்தார்.   2017 கோடைகால காது கேளாதோர் ஒலிம்பிக்கில் இந்தியாவைப் பிரதிநிதித்துவப்படுத்தும் இறகுப்பந்தாட்ட அணியின் பயிற்சியாளர்களில் ஒருவராகவும் இவர் பணியாற்றினார்.

மேற்கோள்கள் 

வாழும் நபர்கள்
1975 பிறப்புகள்
இந்திய இறகுப்பந்தாட்ட வீரர்கள்
நாரி சக்தி விருது பெற்றவர்கள்
தாலியம்(I) குளோரைடு

தாலியம்(I) குளோரைடு (Thallium(I) chloride) என்பது TlCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலசு குளோரைடு என்ற பெயராலும் இச்சேர்மம் அறியப்படுகிறது. நிறமற்ற இந்த உப்பு தாலியத்தை அதன் தாதுக்களில் இருந்து தனிமைப்படுத்தி தயாரிக்கும் செயல்முறையில் ஓர் இடைநிலையாக உருவாகிறது. பொதுவாக, தாலியம்(I) சல்பேட்டின் அமிலக் கரைசலை ஐதரோகுளோரிக் அமிலத்துடன் சேர்த்து சூடுபடுத்தினால் கரையாத தாலியம்(I) குளோரைடு உருவாகும். இந்த திண்மப் பொருளானது சீசியம் குளோரைடு என்ற சேர்மத்தின் படிக அமைப்பின் மையக்கருவில் படிகமாக்குகிறது.

தாலியம்(I) குளோரைடின் குறைந்த கரைதிறன் இரசாயனங்கள் தயாரிக்கும் செயல்முறைகளில் பயன்படுத்தப்படுகிறது. இலித்தியம் எக்சாபுளோரோபாசுப்பேட்டுடன் உலோக குளோரைடு அணைவுச் சேர்மங்களைச் சேர்த்து சூடுபடுத்தினால் தொடர்புடைய உலோக அறுபாசுப்பேட்டு வழிப்பெறுதிகள் உருவாகின்றன. இதன் விளைவாக வீழ்படிவாகும் தாலியம்(I) குளோரைடு வினை விளைபொருள் கலவையை வடிகட்டுவதன் மூலம் பிரிக்கப்படுகிறது. ஒட்டுமொத்த இந்த வினையானது AgPF6 இன் பயன்பாட்டைப் போலவே உள்ளது. தவிர Tl+ இன் ஆக்சிசனேற்றம் இவ்வினையில் குறைவாக உள்ளது.

அறை வெப்பநிலையில் தாலியம்(I) குளோரைடின் படிக அமைப்பு கனசதுர சீசியம் குளோரைடு வகை  படிக அமைப்பைக் கொண்டுள்ளது. ஆனால் இது குளிர்விக்கப்படும்போது நேர்ச்சாய்சதுர  தாலியம் அயோடைடு படிக வகைக்கு மாறுகிறது. இந்த நிலை மாறுதல் வெப்பநிலை கலந்துள்ள அசுத்தங்களால் பாதிக்கப்படலாம். KBr அடி மூலக்கூறுகளில் வளர்க்கப்படும் நானோமீட்டர் அளவிலான மெல்லிய தாலியம்(I) குளோரைடு படலங்கள் ஒரு பாறை உப்பு கட்டமைப்பை வெளிப்படுத்துகின்றன. அதே சமயம் மைக்கா அல்லது சோடியம் குளோரைடு மீது படியும் படலங்கள்  வழக்கமான CsCl வகையைச் சேர்ந்தவையாக உள்ளன. 

மிகவும் அரிதான கனிமமான லாஃபோசைட்டு Tl(Cl,Br), தாலியம்(I) குளோரைடின் இயற்கையாகத் தோன்றும் கனிம வடிவமாகும்.

அனைத்து தாலியம் சேர்மங்களைப் போலவே தாலியம்(I) குளோரைடும் மிகவும் நச்சுத்தன்மையுடையதாக காணப்படுகிறது. இருப்பினும் இதன் குறைந்த கரைதிறன் நச்சுத்தன்மையைக் கட்டுப்படுத்துகிறது.

மேற்கோள்கள்

வெளி இணைப்புகள் 

தாலியம்(I) சேர்மங்கள்
குளோரைடுகள்
சீசியம் குளோரைடு படிகக் கட்டமைப்பு
யூரோப்பியம்(II) சல்பேட்டு

யூரோப்பியம்(II) சல்பேட்டு (Europium(II) sulfate) என்பது EuSO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். α மற்றும்  β வடிவ யூரோப்பியம்(II) சல்பேட்டு பல்லுரு தோற்ற சேர்மங்கள் உருவாகின்றன. β வடிவ யூரோப்பியம்(II) சல்பேட்டு பேரியம் சல்பேட்டின் படிக உருவத்தை ஒத்துள்ளது. எனவே இது தண்ணீரில் கரையாது. கரையக்கூடிய யூரோபியம்(II) உப்புகளுடன் கந்தக அமிலத்தைச் சேர்த்து வினைபுரியச் செய்வதன் மூலமாக  யூரோப்பியம்(II) சல்பேட்டு உப்பு உருவாக்கப்படுகிறது.

மேற்கோள்கள்

யூரோப்பியம்(II) சேர்மங்கள்
சல்பேட்டுகள்
யூரோப்பியம்(III) செலீனைடு

யூரோப்பியம்(III) செலீனைடு  (Europium(III) selenide) என்பது Eu2Se3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியத்தின் செலீனைடு உப்புகளில் இதுவும் ஒன்றாகும்.  உயர் வெப்பநிலையில் யூரோப்பியமும் செலீனியமும் வினைபுரிவதால் யூரோப்பியம்(III) செலீனைடு உருவாகிறது.  யூரோப்பியம்(III) செலீனைடு செருமேனியம் இருசெலீனைடுடன் இணைந்து உருகி Eu2GeSe5 மற்றும் Eu2Ge2Se7 சேர்மங்களை உருவாக்குகிறது. அதிக வெப்பநிலையில் யுரேனியம் மற்றும் [[யுரேனியம் இருசெலீனைடுடன் வினைபுரிந்து EuU2Se5 சேர்மத்தைக் கொடுக்கிறது.

மேற்கோள்கள் 

யூரோப்பியம்(III) சேர்மங்கள்
செலீனைடுகள்
யூரோப்பியம்(II) அயோடைடு

யூரோப்பியம்(II) அயோடைடு (Europium(II) iodide) என்பது EuI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈரிணைதிற யூரோப்பியம் நேர்மின்னயனியின் அயோடைடு உப்பு என்று இச்சேர்மம் விவரிக்கப்படுகிறது.

தயாரிப்பு
யூரோபியம்(II) அயோடைடை தயாரிக்க பல வழிமுறைகள் உள்ளன:

யூரோப்பியம்(III) அயோடைடு சேர்மத்துடன் ஐதரசன் வாயுவை 350 °செல்சியசு வெப்பநிலையில் சேர்த்தால் ஒடுக்க வினை நிகழ்ந்து யூரோப்பியம்(II) அயோடைடு உருவாகும்:

யூரோப்பியம்(III) அயோடைடு சேர்மத்தை 200 °செல்சியசு வெப்பநிலைக்கு சூடுபடுத்தினால் வெப்பச்சிதைவு வினை நிகழ்ந்து யூரோப்பியம்(II) அயோடைடு உருவாகும்:

யூரோப்பியத்துடன் பாதரச(II) அயோடைடு சேர்த்து வினைபுரியச் செய்தாலும் யூரோப்பியம்(II) அயோடைடு கிடைக்கிறது:

யூரோப்பியத்துடன்  அமோனியம் அயோடைடு சேர்மத்தைச் சேர்த்து வினைபுரியச் செய்தாலும் யூரோப்பியம்(II) அயோடைடு உருவாகும்:

கட்டமைப்பு
யூரோபியம்(II) அயோடைடு பல படிகத் தோற்றங்களைக் கொண்டுள்ளது. P 21/c (எண். 14)  என்ற இடக்குழுவில் உள்ள யூரோபியம்(II) அயோடைடு ஒற்றைச்சரிவச்சு படிக அமைப்பை ஏற்றுக்கொள்கிறது.

Pbca (எண். 61) என்ற இடக்குழுவில் உள்ள யூரோபியம்(II) அயோடைடு நேர்சாய்சதுரப் படிகக் கட்டமைப்பை ஏற்றுக் கொள்கிறது.

திரவ அம்மோனியாவில் யூரோப்பியம் மற்றும் அம்மோனியம் அயோடைடு ஆகியவை குறைந்த வெப்பநிலையில் (200 கெல்வின்) வெப்பநிலையில் வினைபுரிந்து உருவாகும் யூரோபியம்(II) அயோடைடு Pnma (எண். 62) என்ற இடக்குழுவில் நேர்சாய்சதுரக் கட்டமைப்பை ஏற்கிறது. இது இசுட்ரோன்சியம் அயோடைடை ஒத்த படிகத் தோற்றத்தில் காணப்படுகிறது.

மேற்கோள்கள் 

யூரோப்பியம்(II) சேர்மங்கள்
அயோடைடுகள்
தங்கப் பிடரி பூங்கொத்தி

தங்கப் பிடரி பூங்கொத்தி (Golden-rumped flowerpecker)(டைகேயம் அன்னே) என்பது டைகேயிடே குடும்பத்தில் உள்ள ஒரு பறவை சிற்றினம் ஆகும். இது சிறு சுண்டாத் தீவுகளில் மட்டும் காணப்படும் அகணிய உயிரி. அன்னா வெபர்-வான் போசுசின் நினைவாக இந்த சிற்றினம் பெயரிடப்பட்டது.

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடு ஆகும்.

மேற்கோள்கள் 

Articles with 'species' microformats
பூங்கொத்தி
அகணிய உயிரிகள்
மேற்குப் பகுதிகள் குறித்த மகா தாங் பதிவுகள்

மேற்குப் பகுதிகள் குறித்த மகா தாங் பதிவுகள் (Great Tang Records on the Western Regions) என்பவை சீன வரலாற்றுவரைவியலில் நடு சீனாவின் சங்கன் என்ற பகுதியில் இருந்து மேற்குப் பகுதிகளுக்கு யுவான் சுவாங் மேற்கொண்ட 19 ஆண்டு காலப் பயணம் குறித்த ஒரு குறிப்பு ஆகும். வடமேற்கு சீனாவில் தற்போதைய சிஞ்சியாங் அருகில் உள்ள பட்டுப் பாதைகளின் வழியாக இந்தப் பௌத்த அறிஞர் பயணம் மேற்கொண்டார். மேலும் நடு ஆசியா மற்றும் தெற்காசியாவில் இருந்த அண்டை பகுதிகள் வழியாகவும் பயணங்கள் மேற்கொண்டார். இந்த சீன பகுதிகள் தவிர்த்து தெற்கே காஞ்சிபுரம் வரையிலும், இந்தியாவின் வெளிப்புற விளிம்பு வழியாக யுவான் சுவாங் பயணம் மேற்கொண்டார். யுவான் சுவாங்கின் பயணங்கள் சீனா மற்றும் இந்தியாவின் பண்பாட்டுக் கலப்பு ஆய்வுகளில் ஒரு முக்கிய இடத்தை வரையறுத்து காட்டுவதோடு மட்டுமல்லாமல், உலகம் முழுவதுமான பண்பாட்டுக் கலப்பு ஆய்வுகளிலும் எல்லைகளை வரையறுக்கின்றன. யுவான் சுவாங்கின் புனிதப் பயணம் குறித்து மட்டுமல்லாமல் தாங் சீனாவின் சுற்றியிருந்த பட்டணங்கள் மற்றும் மாகாணங்கள் குறித்த இவரது குறிப்புகளையும் குறிப்பிடுகின்றன.

இந்நூல் 646ஆம் ஆண்டு தொகுக்கப்பட்டது. 626 மற்றும் 645 ஆகிய ஆண்டுகளுக்கு இடையில் இவர் மேற்கொண்ட பயணங்களை விளக்கியது. யுவான் சுவாங்கின் ஒரு சீடரான பியாஞ்சி யுவான் சுவாங்கின் மேற்பார்வையின் கீழ் இந்நூலை ஓர் ஆண்டுக்கும் மேலாக தொகுத்தார்.

வெளி இணைப்புகள்
 யுவான் சுவாங்: அரசின் தடையை மீறி 4,500கி.மீ பயணித்து இந்தியாவுக்கு வந்த சீன பயணி
  யுவான் சுவாங் வந்த போது தமிழ்நாடு எப்படி இருந்தது? போதி தர்மர், சோழர் போர் முறை பற்றிய அரிய தகவல்கள்

மேற்கோள்கள் 

பயண நூல்கள்
சீன மொழி வார்த்தைகளைக் கொண்ட கட்டுரைகள்
இந்திய வரலாறு
குழாய் காகம்

குழாய் காகம் (Piping crow)(கோரவசு தைபிகசு) என்பது கோர்விடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் உள்ள சுலாவெசியில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மேற்கோள்கள் 

Articles with 'species' microformats
இந்தோனேசியப் பறவைகள்
அகணிய உயிரிகள்
காக்கைகள்
புனைகதை உருவாக்க உணர்வு

உருவாக்க உணர்வு (Simulated consciousness) அல்லது  செயற்கை நனவு (synthetic consciousness) போன்றவை அறிவியல் புனைகதைகளில் பல படைப்புகளின் கருப்பொருளாகும்.  இதன் கருப்பொருள் " ஒரு வாதில் மூளை " என்ற கருத்தாக்கத்திற்கு அப்பாற்பட்ட ஒரு படிமமாகும் , இதில் உணரப்பட்ட  வெறும் நிலவல் மட்டுமல்ல , மூளையும் அதன் நனவும் உருவகப்படுத்தப்படுகின்றன..

சுட்டானிசுலா  இலெமின் பேராசிரியர் கோர்கொரான் (1961 இல்  இலெம் வெளியிட்ட அவரது விண்மீன்களுக்கு இடையேயான பயணத்தின் போது ஐஜோன் டிச்சியைச் சந்தித்தார்) உருவகப்படுத்தப்பட்ட நனவான முகவர்கள் (உண்மையில் யதார்த்தத்தின் உருவகப்படுத்துதல் கருதுகோளின் நம்பகத்தன்மையை சோதிக்க நபர்கள்) அதாவது சொலிசிசம் பற்றிய யோசனை.

1954 ஆம் ஆண்டு கதையான பிரடெரிக் போல் எழுதிய  உலகத்தின் அடியில் ஒரு  நிலவறை (தி டன்னல் அண்டர் தி வேர்ல்ட்) விளம்பர பரப்புரைகளின் செயல்திறனை  ஓர்தலுக்காக ஒரு முழு நகரமும் உருவகப்படுத்தப்பட்டது மற்றும் ஒவ்வொரு நாளும் ஜூன் 15 என்று ஒருவர் திடீரென்று கவனிக்கும் கட்டத்தில் இருந்து சதி உருவாகிறது. போல் சிந்தனை விரிவாக  தானியல் எப். கலோயின் கள்ள உலகச் சந்தை(சிமுலாக்ரான் - 3 (1964))  புதினத்தில் விளக்கப்பட்டது  இது சந்தை ஆராய்ச்சி நோக்கங்களுக்காக கணினி உருவகப்படுத்துதலாக உருவாக்கப்பட்ட ஒரு மெய்நிகர் நகரத்தின் கதையைச் சொல்கிறது. இந்த நகரத்தில் உருவகப்படுத்தப்பட்ட குடியிருப்பாளர்கள் செயற்கை நனவைக் கொண்டுள்ளனர் - குடியிருப்பாளர்களில் ஒருவரைத் தவிர மற்ற அனைவருக்கும் அவர்களின் உலகின் உண்மையான தன்மை தெரியாது.

மேலும் , கிரெக் ஈகனின் பல்வேறு  புதினங்கள் , அதாவது  சேர்மான நகரம்(பெர்முடேஷன் சிட்டி) (1994), புலம்பெயர்ந்தவர்(டயஸ்போரா) (1997) ,சுசைல்டுவின் ஏணி(}சுசைல்ட்சின் லேடர்) (2002) ஆகியவை உருவகப்படுத்தப்பட்ட நனவு குறித்த கருத்தை ஆராய்கின்றன.

மேற்கோள்கள் 

அறிவியல்
செயற்கை நுண்ணறிவு
இடைமாடி

ஒரு இடைமாடி (மெஸ்ஸானைன் / / ˌmɛzəˈniːn / ; அல்லது இத்தாலிய மொழியில் , மெஸ்ஸானினோ )  என்பது ஒரு கட்டிடத்தின் இடைநிலைத் தளமாகும், இது  இரட்டை உயர உச்சவரம்புத் தளத்திற்கு கீழே உள்ள ஓரளவு திறந்திருக்கும் அல்லது கட்டிடத்தின் முழு தளத்திலும் நீட்டிக்கப்படாத, சாய்வு இல்லாத சுவர்களைக் கொண்ட ஒரு மாடி ஆகும். இருப்பினும், இந்த சொல் பெரும்பாலும் தரை தளத்திற்கு மேலே உள்ள தளத்திற்கு தளர்வாகப் பயன்படுத்தப்படுகிறது, குறிப்பாக மிக உயர்ந்த உச்சவரம்பு கொண்ட அசல் தரை தளம் கிடைமட்டமாக இரண்டு தளங்களாகப் பிரிக்கப்பட்டுள்ளது.

மெஸ்ஸானைன்கள் பலவிதமான செயல்பாடுகளுக்காக கட்டப்படலாம். கிடங்குகளில் பயன்படுத்தப்படுவது போன்ற தொழில்துறை இடைமாடிகள் தற்காலிக அல்லது அரை நிரந்தர கட்டமைப்புகளாக இருக்கலாம்.

ராயல் இத்தாலிய கட்டிடக்கலையில், மெஸ்ஸானினோ என்பது பகிர்வு மூலம் உருவாக்கப்பட்ட அறை என்று பொருள்படும், அது வளைவு அல்லது கூரை வரை கட்டப்படாது; இவை இத்தாலி மற்றும் பிரான்சில் வரலாற்று ரீதியாக பொதுவானவை, உதாரணமாக குய்ரினல் அரண்மனையில் உள்ள பிரபுக்களுக்கான அரண்மனைகளில்.

மேலும் பார்க்கவும் 

 மேல்நிலை சேமிப்பு

குறிப்புகள்

நூல் பட்டியல்

மேற்கோள்கள்

வெளி இணைப்புகள் 

கட்டிடக்கலைக் கூறுகள்
ஜாரி அருவி

ஜாரி அருவி (Jhari Falls) என்பது இந்தியாவின் கர்நாடக மாநிலத்தில் உள்ள சிக்மகளூரு மாவட்டத்தில் உள்ள முல்லையனகிரி மற்றும் பாபா புதன்கிரிக்கு அருகில் உள்ள ஒரு அருவி ஆகும். மலைகளில் உருவாகும் நீர் செங்குத்தான பாறைகளின் மீது, அகலமான மற்றும் மெல்லிய வெண்ணிற அடுக்குகளாகப் பாய்கிறது.  

இந்த அருவியானதுபெங்களூரில் இருந்து 267 கிமீ தொலைவிலும் மற்றும் சிக்மகளூரில் இருந்து 24 கி.மீ தொலைவிலும் அமைந்துள்ளது. இந்த அருவிக்கு அருகில் அமைந்துள்ள தொடர்வண்டி சந்திப்பானது கடூர் சந்திப்பு ஆகும். இந்த சந்திப்பு 57 கிமீ தொலைவில் உள்ளது. இந்த அருவிக்கு அருகில் உள்ள விமான நிலையமானது மங்களூரு விமான நிலையம் ஆகும். இது 180 கி.மீ தொலைவில் அமைந்துள்ளது. கடூர் அல்லது சிக்மகளூரில் இருந்து மகிழ்வுந்துகளை வாடகைக்கு எடுக்கலாம், ஆனால் அருவியை நெருங்கும் கடைசி ஐந்து கிமீ தொலைவினை ஈப்பு வழியாக மட்டுமே அணுக முடியும்.

மேலும் காண்க 
 இந்தியாவில் உள்ள நீர்வீழ்ச்சிகளின் பட்டியல்

மேற்கோள்கள்

வெளி இணைப்புகள் 
 

கர்நாடக அருவிகள்
தூலியம்(II) புளோரைடு

தூலியம்(II) புளோரைடு (Thulium(II) fluoride) என்பது TmF2 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலாந்தனைடு வகை தனிமமான தூலியத்தின் புளோரைடு உப்பாக இது அறியப்படுகிறது. தூலியம்(II) புளோரைடு 900 ° செல்சியசு வெப்பநிலையில் சிர்க்கோனியம் டெட்ராபுளோரைடுடன் வினைபுரிந்து TmZrF6 சேர்மத்தை உருவாக்குகிறது. இது அறுகோண படிக அமைப்பைக் கொண்டுள்ளது.
தூலியம்(II) புளோரைடு குறித்து கூடுதலாக , குறைந்த வெப்பநிலை மௌசுபாவெர் நிறமாலையியல் ஆய்வும், துலியம்(II) புளோரைடின் சில கோட்பாட்டு ஆய்வுகளும் பதிவாகியுள்ளன.

மேற்கோள்கள் 

தூலியம் சேர்மங்கள்
புளோரைடுகள்
புளோரைட்டு படிகக் கட்டமைப்பு
மார்கரிட்டாசைட்டு

மார்கரிட்டாசைட்டு (Margaritasite) என்பது Cs, K, H3O)2(UO2)2V2O8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சீசியத்தைக் கொண்டுள்ள இக்கனிமம் கார்னோடைட்டு குழுவைச் சேர்ந்த ஒரு கனிமமாகும். மார்கரிட்டாசைட்டு கனிமம் மஞ்சள் நிறத்தில் காணப்படுகிறது. P21/a என்ற இடக்குழுவில் ஒற்றைச்சரிவச்சு கட்டமைப்பில் இக்கனிமம் படிகமாகிறது.

பன்னாட்டு கனிமவியல் சங்கம் மார்கரிட்டாசைட்டு கனிமத்தை  Mgt என்ற குறியீட்டால் அடையாளப்படுத்துகிறது.

வரலாறு
1982 ஆம் ஆண்டு முதன்முதலில் மெக்சிகன் மாநிலமான சிகூவாகூவாவில் உள்ள அல்டாமா நகராட்சியின் பெனா பிளாங்கா மாவட்டத்தில் உள்ள மார்கரிடாசு யுரேனியம் படிவுகளில் மார்கரிட்டாசைட்டு கண்டுபிடிக்கப்பட்டது.

மேற்கோள்கள்

வனேடேட்டு கனிமங்கள்
சீசியம் கனிமங்கள்
பொட்டாசியம் கனிமங்கள்
ஒற்றைச்சரிவச்சுக் கனிமங்கள்
யுரேனியம்(VI) கனிமங்கள்
தனிப்பட்ட பிரதிப் பெயர்ச்சொல்

ஆங்கிலத்தில் தனிப்பட்ட பிரதிப் பெயர்சொற்கள் (personal pronouns) என்பது எண், நபர், வேற்றுமை மற்றும் இலக்கண பாலினம் ஆகியவற்றின் படி பல்வேறு வடிவங்களை எடுக்கும் ஆங்கில பிரதிபெயர்களின் துணைக்குழு ஆகும். நவீன ஆங்கிலத்தில் பெயர்ச்சொற்கள் அல்லது பெயரடைகளின் சொல் வடிவ மாற்றம் மிகக் குறைவாக உள்ளது, சில ஆசிரியர்கள் இதனை ஒரு பகுப்பாய்வு மொழி என்று விவரிக்கிறார்கள். ஆனால், ஆங்கில இடப் பெயர்ச்சொல்லின் நவீன ஆங்கில அமைப்பு பழைய ஆங்கிலம் மற்றும் மத்திய ஆங்கிலத்தின் சில சொல் வடிவ மாற்ற சிக்கலைப் பாதுகாத்துள்ளது.

முழுமையான அட்டவணை 
முழுமையான தனிப்பட்ட பிரதிப் பெயர்சொற்கள் கீழே உள்ள அட்டவணையில் காட்டப்பட்டுள்ளன.

 கடவுளைப் பற்றி குறிப்பிடுகையில் தனிப்பட்ட பிரதிப்பெயர்சொற்கள் தலைப்பெழுத்துகளில் எழுதப்படுகின்றன.

சான்றுகள்

மேலும் படிக்க 

 
 

ஆங்கில இலக்கணம்
பணியாளர் அறை

பணியாளர் அறை அல்லது ஆசிரியர் அறை (staff room) என்பது பள்ளி அல்லது கல்லூரிகளில் ஆசிரியர்கள் அல்லது பணியாளார்களுக்கு ஒதுக்கப்பட்டுள்ள அறையினைக் குறிப்பதாகும். வகுப்புகள் இல்லாத போது ஆசிரியர்கள் அல்லது ஊழியர்கள் ஓய்வெடுக்க, வேலை பற்றி விவாதிக்க, பாடப் பொருள் தொடர்பான ஆலோசனைகளை பெற, கற்றல் கற்பித்தல் உபகரணங்கள் தயார் செய்ய, சாப்பிட மற்றும் பழகக்கூடிய பொதுவான அறையாக இருக்கலாம்.

சான்றுகள் 

அறைகள்
பள்ளிக் கலைச்சொல்லியல்
குறுங்கட்டுரைகள்
சினலோ காகம்

சினலோ காகம் (Sinaloa crow)(கோர்வசு சினாலோயே) என்பது மேற்கு மெக்சிகோவைப் பூர்வீகமாகக் கொண்ட காக சிற்றினம் ஆகும்.

விளக்கம் 
சினலோ காகம் கிட்டத்தட்ட தமௌலிபாசு காகம் (கோர்வசு இம்பரேடசு) போன்று தோற்றமுடையது. உடல் நீளம் அதேபோன்று 34 முதல் 38 செ.மீ. ஆகும். இது ஊதா நிறத்துடன் பளபளப்பான, பட்டு போன்ற, கருப்பு நிற இறகுகளுடன் கருப்பு அலகு, கால்கள் மற்றும் பாதங்களைக் கொண்டுள்ளது. இரண்டு இனங்களும் குரலில் குறிப்பிடத்தக்க அளவில் வேறுபடுகின்றன.

பரவலும் வாழிடமும் 
சினலோ காகம் பசிபிக் சரிவில் தெற்கு சோனோராவிலிருந்து தெற்கே மன்சானிலோ வரை காணப்படுகிறது. இக்காக்கை கடலோரப் பகுதிகளில் வசிக்கிறது. இங்கு இது கடற்கரை, பகுதி பாலைவனம், திறந்த வனப்பகுதிகள், ஆற்றங்கரைகள் மற்றும் 300 மீட்டர் உயர மலைகளில் உணவு தேடுகிறது. கடலோர நகரங்கள் மற்றும் கிராமங்களில் இது மிகவும் பொதுவாகக் காணப்படும்.

உணவு 
தரையில் மற்றும் மரங்களில் உணவு எடுத்துக்கொள்ளும். கடலோரத்தில் தனது உணவைக் கண்டுபிடிப்பதற்காகப் பொருட்களைத் திருப்புவதைக் காணலாம். மேலும் இது சிறிய மட்டி, நண்டு மற்றும் பூச்சி போன்ற முதுகெலும்பில்லாத உயிரினங்களை உட்கொள்கிறது. பல வகையான பழங்களையும் உண்ணும். மேலும் வாய்ப்பு கிடைக்கும்போது முட்டை மற்றும் கூடுகளில் காணப்படும் குஞ்சுகளையும் உணவாக உட்கொள்ளும்.

இனப்பெருக்கம் 
பெரும்பாலும், இந்த பறவை முள் மரத்திலோ அல்லது உயரமான தென்னை மரத்திலோ கூடு கட்டும். இதன் கூடு சிறியதாக இருந்தாலும் அமெரிக்க காகத்தை ஒத்ததாகக் கூறப்படுகிறது.

குரல் 
குரல் தமௌலிபாசு காகத்திலிருந்து முற்றிலும் வேறுபட்டது.

பட இணைப்புகள் 

 பறவைகளின் விவரம்

மேற்கோள்கள் 

Articles with 'species' microformats
காக்கைகள்
கண்ணகி (பக்கவழி நெறிப்படுத்தல்)

கண்ணகி என்பவர் தமிழ்க் காப்பியமான சிலப்பதிகாரத்தின் மையக் கதாபாத்திரமாக விளங்கும் பழம்பெரும் தமிழ்ப் பெண்மணி ஆவார்.

கண்ணகி என்ற தலைப்பு கீழ்கண்டவற்றைக் குறிப்பிடலாம்:

 கண்ணகி (பேகன் மனைவி) சங்க காலத்தில் வாழ்ந்த வேளிர் தலைவனான பேகனின் மனைவி
 சிலப்பதிகாரத்தின் தெய்வீக வடிவம் கண்ணகி அம்மன்
 கண்ணகி வழக்குரைக் காவியம் ஈழத்து ஆரியச் சக்கரவர்த்திகள் கால தமிழ் இலக்கியம்
 கண்ணகி (திரைப்படம்), ஒரு தமிழ்க் காவியத் திரைப்படம்
 கண்ணகி (செய்தித்தாள்), ஒரு தமிழ் செய்தித்தாள்
 கண்ணகிபுரம் இலங்கையில் ஒலிபரப்பான ஒரு வானொலித் தொடர் நாடகம்.
 கண்ணகி (ஷிண்டோ), ஷாமன் அல்லது மைக்கோ என்பதற்கான யப்பானிய சொல்
 கண்ணகி: கிரேஸி ஷ்ரைன் மெய்டன்ஸ், எரி டகேனாஷியின் 2005 ஜப்பானிய மங்கா தொடர், இது 2008 அசைபடத் தொலைக்காட்சித் தொடராக மாற்றப்பட்டது.
 கண்ணகி (2023 திரைப்படம்) 2023 ஆண்டு வெளியான தமிழ்த் திரைப்படம்
 கண்ணகி (திரைப்படம்), ஜெயராஜ் இயக்கிய மலையாளத் திரைப்படம்
கறகால்

கறகால் (Caracal) என்பது பெலிடே குடும்பத்தின் பெலினே துணைக் குடும்பத்தில் உள்ள ஒரு பேரினமாகும். 1843ஆம் ஆண்டில் ஜான் எட்வர்டு கிரே என்பவரால் இப்பேரினம் முன்மொழியப்பட்டது. கிரே இலண்டனில் உள்ள இயற்கை வரலாற்று அருங்காட்சியகத்தின் சேகரிப்பில் நன்னம்பிக்கை முனையிலிருந்து தோல் விவரித்தார். வரலாற்று ரீதியாக, இது ஒரு ஒற்றை சிற்றினப் பேரினமாக கருதப்பட்டது. இது மாதிரி இனத்தினை மட்டுமே கொண்டுள்ளது: கறகால் பூனை-க. கறகால்.

வகைப்பாட்டியல் 
தொகுதிப் பிறப்பு பகுப்பாய்வு, கறகால், ஆப்பிரிக்கப் பொன்னிறப் பூனை (சி. ஆராடா) மற்றும் சேர்வல் (லெப்டைலூரசு சேர்வல்) ஆகியவற்றுடன் மரபணு ரீதியாக நெருங்கிய தொடர்புடையவை என்பதாகும். இது பெலிடே 7.91 முதல் 4.14 மில்லியன் ஆண்டுகளுக்கு முன்னர் பொது மரபுவழியில் வேறுபட்ட மரபணு பரம்பரையை உருவாக்குகிறது. இந்த வகைப்பாட்டியலில் ஆப்பிரிக்கப் பொன்னிறப் பூனை  பன்னாட்டு இயற்கைப் பாதுகாப்புச் சங்கத்தின் செம்பட்டியலில்வைக்கப்படுகிறது. இது சேர்வலுக்கு இணையாகப் பயன்படுத்தப்படுகிறது.

மேற்கோள்கள்

வெளி இணைப்புகள் 

 
 Data related to Caracal at Wikispecies

Articles with 'species' microformats
பூனைக் குடும்பம்
ஊனுண்ணி விலங்குகள்
தாஜி படவடேகர்

கிருஷ்ணசந்திர மோரேசுவர் (Krishnachandra Moreshwar) தனது மேடைப்பெயரான தாஜி படவடேகர் (Daji Bhatawadekar) (15 செப்டம்பர் 1921 - 26 டிசம்பர் 2006), என அறியப்படும் இவர், ஓர் இந்திய நாடக ஆளுமையும், திரைப்படம் மற்றும் தொலைக்காட்சி நடிகரும் ஆவார். இந்தியாவில் சமசுகிருதம் மற்றும் மராத்தி நாடகங்களின் மறுமலர்ச்சிக்கு இவர் பெருமை சேர்த்தார். 1965 இல் சங்கீத நாடக அகாதமி விருதை வென்றவர். 1967 ஆம் ஆண்டில் இந்திய அரசாங்கத்தால் கௌரவிக்கப்பட்டார், சமூகத்திற்கு இவர் செய்த பங்களிப்புகளுக்காக இந்தியாவின் நான்காவது மிக உயர்ந்த இந்திய குடிமகன் விருதான பத்மசிறீ விருது வழங்கப்பட்டது.

சுயசரிதை 
தாஜி படவடேகர் 1921 செப்டம்பர் 15 அன்று  பிரித்தானிய இந்தியாவின் பம்பாய் மாகாணத்தில் பம்பாயில் பிறந்தார். பம்பாயில் உள்ள ஆர்யா கல்விச் சங்கத்தில் பள்ளிப்படிப்பைப் பெற்றார். மும்பை, வில்சன் கல்லூரியில் பட்டம் பெற்றார். மேலும், மும்பை பல்கலைக்கழகத்தில் சமசுகிருதத்தில் முதுகலை பட்டமும் பெற்றார்.  ஒரு அலுவலக வேலையுடன் தனது வாழ்க்கையைத் தொடங்கினார். ஆனால் நாடகத்தை நோக்கி ஈர்க்கப்பட்டார். மும்பையை தளமாகக் கொண்ட இலக்கிய சங்கமான மும்பை மராத்தி சாகித்ய சங்கத்தில் ஈடுபடத் தொடங்கினார்.

படவடேகர் பல மராத்தி, சமசுகிருதம், இந்தி மற்றும் ஆங்கில மொழி நாடகங்களில் நடித்தார். மேலும், துர்கா கோட் போன்ற நடிகர்களுடனும் புருசோத்தம் லட்சுமண் தேசுபாண்டே மற்றும் எர்பர்ட் மார்சல் போன்ற இயக்குனர்களுடனும் தொடர்பு கொண்டிருந்தார். 'மும்பை பிராமண சபா'வுக்காகவும் இசை நிகழ்ச்சிகளை நடத்தினார். இவர் 78 வெவ்வேறு வேடங்களில் நடித்ததாகக் கூறப்படுகிறது. அவற்றில் சில பல முறை மேடையேற்றப்பட்டது. தோச்சி ஏக் சமர்த், மித்ரா, ஹீ தார் பிரேமச்சி காரி கம்மத் அஹே, லக்னாச்சி கோஷ்டா, மக்பத் மற்றும் துஜா அஹே துஷ்பாஷி ஆகியவை இவரது நன்கு அறியப்பட்ட நாடகங்களில் சில. விஜேதா (1982) என்ற படத்திலும் நடித்தார். தூர்தர்ஷன் ஒளிபரப்பிய பியோம்கேஷ் பக்ஷி (1993) என்ற தொலைக்காட்சி தொடருக்காக மக்டி கா ராஸ்  என்ற தொடரில் நந்த் துலால் பாபு மற்றும் வேனி சன்ஹார்  தொடரில் பெனி மாதவ் ஆகிய கதாபாத்திரங்களில் நடித்தார்.

ஆங்கிலம் மற்றும் சமசுகிருதத்தில் ஒரு அறிஞரான இவர்,  சமசுகிருத நாடகம் பற்றிய ஒரு புத்தகத்தை எழுதினார், அழகியல் ( ரசம் ) மற்றும் வெளிப்பாடு ( அபிநயா ) ஆகியவற்றிற்கு முக்கியத்துவம் அளித்தார்.  தனது 70 களிலும் தனது படிப்பைத் தொடர்ந்தார் . மேலும், 74 வயதில் முனைவர் பட்டம் பெற்றார்  நாட்டிய பூசண், கலா குராவ், மகாராஷ்டிர ரத்னா மற்றும் நட சாம்ராட் போன்ற பல விருதுகளைப் பெற்றவர். 1965 ஆம் ஆண்டில், சமசுகிருத நாடகத்திற்கான இவரது பங்களிப்புகளுக்காக சங்கீத நாடக அகாடமி விருதைப் பெற்றார். இந்திய அரசாங்கம் 1967 இல் பத்மஸ்ரீ விருதை இவருக்கு வழங்கி கௌரவித்தது  இவர் மும்பையில் சார்னி சாலையில் உள்ள படவடேகர் வாடியில் உள்ள தனது மூதாதையர் வீட்டில் வசித்து வந்தார். மும்பை மராத்தி சாகித்ய சங்கம் இவர் இறந்த டிசம்பர் 26 ஆம் தேதியை டாக்டர் தாஜி படவடேகர் நினைவு நாளாகக் கடைப்பிடிக்கிறது.

இதனையும் காண்க 

 புருசோத்தம் லட்சுமண் தேசுபாண்டே
 துர்கா கோட்

சான்றுகள்

மேலும் படிக்க

வெளி இணைப்புகள் 
 
 

இறந்த ஆண்டு குறிப்பிடப்படவில்லை
மராத்தியர்கள்
1921 பிறப்புகள்
சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
உலூனா 22

உலூனா 22 (யே - 8 - LS தொடர்)Luna 22 (Ye-8-LS series) என்பது லூனிக் 22 என்றும் அழைக்கப்படும் சோவியத் லூனா திட்டத்தின் ஒரு பகுதியாகும்.

கண்ணோட்டம் 
உலூனா 22 என்பது ஒரு நிலா வட்டணைத் திட்டப்பணி ஆகும். விண்கலம்  படிமமாக்க படக்கருவிகளை எடுத்துச் சென்றது , மேலும்  நிலாவின் காந்தப்புலம்,  மேற்பரப்புக் காம்மாக்கதிர் உமிழ்வு,  நிலா மேற்பரப்பு பாறைகளின்ஔட்கூறு, ஈர்ப்பு விசை,

மைக்ரோமீட்டோரைட்டுகள், அண்டக் கதிர்கள் ஆகியவற்றை ஆய்வு செய்வதற்கான நோக்கங்களையும் கொண்டிருந்தது.  உலூனா 22 புவியின்  ஊர்தித் தங்கல் வட்டணையில் செலுத்தப்பட்டு,  பின்னர் நிலாவுக்குக்கு அனுப்பப்பட்டது. இது 1974 ஜூன் 2 அன்று ஒரு வட்ட வடிவ நிலா வட்டணையில்  நுழைக்கப்பட்டது. விண்கலம் அதன் 18 மாத வாழ்நாளில் பல வட்டணை மாற்றங்களைச் செய்தது. பல்வேறு  செய்முறைகளின் செயல்பாட்டை மேம்படுத்துவதற்காக  நிலாச் சேய்மையை  25 கி. மீ. வரை குறைத்தது.

உலூனா 22 என்பது இரண்டு மேம்பட்ட  நிலா சுற்றுகலன்களில் இரண்டாவது ஆகும் , அவற்றில் முதலாவது  உலூனா 19 ஆகும். வட்டணையில் இருந்து விரிவான அறிவியல் ஆய்வுகளை மேற்கொள்ளும் வகையில் இந்த சுற்றுகலன் வடிவமைக்கப்பட்டுள்ளது.  உலூனா 20  நிலாவுக்குச் செல்லும் வழியில் மே 30 அன்று ஒரு நடுவழித் திருத்தத்தைச் செய்ய வேண்டியிருந்தது.. மேலும், 2 ஜூன் 1974  ஜூன் 2 அன்று நிலா  வட்டணையில் நுழைந்தது. சுற்றுகலன் முதன்முதலில் நிலா  வட்டணையில் நுழைந்தபோது , அது 219 கிலோமீட்டர் (136 மைல்) உயர  நிலாச் சேய்மையிலும் 19°35', பாகைச் சாய்விலும் தொடங்கியது.  வட்டணைகள் முழுவதும் பல்வேறு  வட்டணை மாற்றங்களை   உலூனா 22 எந்தச் சிக்கலும் இல்லாமல் செயல்பட்டது. மேலும் இது தனது பயணத்தின் பதினைந்து மாதங்களுக்குப் பிறகு புகைப்படங்களைப் புவிக்கு அனுப்பி  வந்தது. அதன் முதன்மை பணி முடிவடைந்ததைக் கடந்தது. இது 1975 ஏப்ரல் 2 இல் முடிவடைந்தது. விண்கலத்தில் உள்ள சூழ்ச்சித் தூண்டுதல் 2 செப்டம்பர் 1975 அன்று குறைக்கப்பட்டது. மிகவும் வெற்றிகரமான பணியைத் தொடர்ந்து 1975  நவம்பர் தொடக்கத்தில் இந்த பணி முறையாக முடிக்கப்பட்டது.

மேலும் காண்க 

 செயற்கை செயற்கைக்கோள்கள் மற்றும் விண்வெளி ஆய்வுகளின் காலநிரல்

மேற்கோள்கள்

வெளி இணைப்புகள் 

 ஜாரியா -  உலூனா திட்ட காலநிரல்

நிலாவுக்கான பயணத் திட்டங்கள்
லூனா திட்டம்
சோவியத் ஒன்றியம்
பள்ளி வளாகம்

பள்ளி வளாகம் (school zone) என்பது பள்ளிக்கு அருகில் உள்ள தெருவில் அல்லது சாலை கடக்குமிடத்திற்கு அருகில் உள்ள ஒரு பகுதியைக் குறிக்கிறது. பள்ளி வளாகங்கள் பொதுவாக குறிப்பிட்ட மணிநேரங்களில் வேக வரம்பைக் கொண்டுள்ளன.

அபராதம் 
பள்ளி வளாகத்தில் அதிவேகமாக வாகனம் ஓட்டினால் அபராதம் அதிகரிக்கப்படலாம். உதாரணமாக, பல அதிகாரிகள் பள்ளி வளாகத்திற்கு அருகில் வேகமாக வாகனம் ஓட்டினால் வழக்கத்தினை விட இரண்டு மடங்கு அபராதம் விதிக்கின்றனர். பள்ளி நேரங்களில் , பள்ளி வளாகத்தில் அதிவேகமாக வாகனம் ஓட்டினால் ஆஸ்திரேலியாவின் நியூ சவுத் வேல்ஸில் அதிகமாக அபராதம் விதிக்கப்படுகிறது.

செயல்படும் நேரம் 

கலிஃபோர்னியாவில், பள்ளி வளாகங்கள் பொதுவாக "குழந்தைகள் பள்ளியினை விட்டு வெளியில் இருக்கும்போது அல்லது தெருவைக் கடக்கும் போது" மட்டுமே நடைமுறையில் இருக்கும், அந்த சமயத்தில் பொதுவாக வேக வரம்பு 25கிமீ/ம அல்லது 40கிமீ/ம ஆக இருக்கும். சில சமயங்களில் மாணவர்கள் உள்ளனர் எனும் அடையாளத்துடன் காட்டப்படலாம்.

சில சமயங்களில் பள்ளி விடுமுறை நாட்களிலும் வேகவரம்பு நடைமுறையில் இருக்கலாம். இருப்பினும், சில இடங்களில், பள்ளி விடுமுறை நாட்களில் பள்ளி வளாகப் பலகைகள் பூட்டி வைக்கப்படும், (படத்தில் இருப்பது போல்) இதனால் வாகன ஓட்டிகள் சாதாரண வேக வரம்புக்கு செல்லலாம்.

பள்ளி வளாகங்களில் பொதுவாக 15கிமீ/ம முதல் 25கிமீ/ம வரை வேக வரம்புகள் இருக்கும்.

சான்றுகள் 

பள்ளிக் கலைச்சொல்லியல்
கேடோபூமா

கேடோபூமா (Catopuma) இரண்டு சிறிய காட்டுப் பூனை சிற்றினங்களான, ஆசியப் பொன்னிறப் பூனை (கே. தெம்மினிக்) மற்றும் வளைகுடா பூனையினைக் (கே. பாடியா) கொண்ட பூனைக்குடும்ப பேரினமாகும். இது பர்தோபெலிசு பேரினத்துடன் சேர்ந்து பூனைகளி வளைகுடா பூனை வரிசையை உருவாக்குகிறது. இந்த இரண்டு சிற்றினங்களும் செம்பழுப்பு நிறத்தில் தலைப்பகுதியில் அடர் நிற அடையாளங்களுடன் காணப்படும்.
இரண்டு சிற்றினங்களும் 4.9 முதல் 5.3 மில்லியன் ஆண்டுகளுக்கு முன்பு, போர்னியோ அண்டை தீவுகளிலிருந்து பிரிவதற்கு நீண்ட காலத்திற்கு முன்பே ஒன்றிலிருந்து மற்றொன்று வேறுபட்டன. இவற்றின் நெருங்கிய சிற்றினம்  பளிங்குப் பூனை (பர்தோபெலிசு மார்மோராட்டா) ஆகும். இதிலிருந்து கேடோபூமா பேரினத்தின் பொதுவான மூதாதையர் சுமார் 9.4 மில்லியன் ஆண்டுகளுக்கு முன்பு தோன்றியுள்ளது.

வகைப்பாட்டியல் 
கேடோபூமா என்ற பெயர் 1858ஆம் ஆண்டில் நிகோலாய் செவர்ட்சோவ் என்பவரால் பெலிசு மூர்மென்சிசு மாதிரி இனமாக முன்மொழியப்பட்டது. இது பிரையன் ஹொக்டன் ஹோட்சன் என்பவரால் விவரிக்கப்பட்டது.

மேற்கோள்கள் 

ஊனுண்ணி விலங்குகள்
பாலூட்டிப் பேரினங்கள்
வியர்த்தல் (சமையல்)

சமையலில் வியர்ப்பது (Sweating) என்பது காய்கறிகளை சிறிதளவு எண்ணெய் அல்லது வெண்ணெயில் மெதுவாக சூடாக்கி, அடிக்கடி கிளறிவிட்டு, உமிழப்படும் திரவம் ஆவியாகிவிடுவதை உறுதிசெய்யும் சமையல் முறை ஆகும். வியர்வை பொதுவாக மென்மையானது. சில நேரங்களில் துண்டுகளில் ஒளி ஊடுருவக்கூடியது. வியர்வை அடிக்கடி திரவத்தில் மேலும் சமைப்பதற்கான ஒரு ஆரம்ப படியாகும். வெங்காயம், குறிப்பாக, ஒரு அடுப்பில் சேர்ப்பதற்கு முன்பு அடிக்கடி வியர்க்கப்படுகிறது.  இம்முறை வறுத்தெடுப்பதில் இருந்து வேறுபடுகிறது. வியர்வை மிகவும் குறைந்த வெப்பத்தில் செய்யப்படுகிறது.  சில சமயங்களில் உப்பு சேர்த்து ஈரப்பதத்தை இழுக்க உதவுகிறது. மேலும் சிறிது அல்லது பிரவுனிங் நடைபெறாமல் பார்த்துக் கொள்கிறது. 

கூலிசு தயாரிப்பில் காய்கறிகளின் வியர்வை ஒரு நுட்பமாக பயன்படுத்தப்படுகிறது. 

இத்தாலியில், இந்த சமையல் நுட்பம் சோப்ரிட்டோ என்று அழைக்கப்படுகிறது. அதாவது "துணை வறுவல்" அல்லது "குறைந்த வறுத்தல்" என பொருள்படும்.  இத்தாலிய உணவு வகைகளில், ரிசொட்டோ, சூப்கள் மற்றும் சாசுகள் தயாரிப்பதில் இது ஒரு பொதுவான நுட்பம் மற்றும் ஆரம்ப கட்டமாகும்.

மேற்கோள்கள்

உணவு முறைகள்
உணவு மற்றும் பானம்
மெகபூப் கான்

மெகபூப் கான் (Mehboob Khan; பிறப்பு மெகபூப் கான் ரம்ஜான் கான் ; 9 செப்டம்பர் 1907  - 28 மே 1964) இந்தியத் திரைப்படத்துறையின் முன்னோடி தயாரிப்பாளர்-இயக்குநர் ஆவார். சமூக காவியமான மதர் இந்தியா (1957) என்ற படத்தை இயக்கியதற்காக மிகவும் பிரபலமானவர். இது சிறந்த திரைப்படம்,சிறந்த இயக்குநர் உள்ளிட்ட பிலிம்பேர் விருதுகளை வென்றது. இரண்டு தேசிய திரைப்பட விருதுகள் மற்றும் சிறந்த வெளிநாட்டு மொழி திரைப்படத்திற்கான அகாடமி விருதுக்கு பரிந்துரைக்கப்பட்டவர். இவர் 1954 இல் தனது தயாரிப்பு நிறுவனமான மெஹ்பூப் புரொடக்ஷன்ஸ் என்பதையும் பின்னர் மெஹ்பூப் ஸ்டுடியோஸ், என்ற திரைப்பட படபிடிப்பு அரங்கத்தையும் மும்பையின் பாந்த்ராவில் நிறுவினார். இவர் அவுரத் (1940) மற்றும் மதர் இந்தியா, ஆகியவற்றுடன் டகோயிட் திரைப்பட வகையை உருவாக்கினார். மேலும் காதல் நாடகமான அந்தாஸ் (1949), ஆன் (1952) , அமர் (1954) உட்பட பிற வெற்றி படங்களுக்காகவும் அறியப்படுகிறார். 1963ல் இந்திய அரசால் நான்காவது உயரிய குடிமகன் விருதான பத்மசிறீ விருது வழங்கப்பட்டது.

ஆரம்ப கால வாழ்க்கை 
கான் 9 செப்டம்பர் 1907 அன்று பரோடா மாநிலத்தின் (தற்போது குசராத்து ) கன்தேவி தாலுகாவில் உள்ள பிலிமோராவில் மெகபூப் கான் ரம்ஜான் கான் எனப் பிறந்தார்

செல்வாக்கு 
1940கள், 1950கள் மற்றும் 1960களில் சுரேந்திரா, அருண் குமார் அஹுஜா, திலிப் குமார், ராஜ் கபூர், சுனில் தத், இராஜேந்திர குமார், ராஜ்குமார், நர்கிசு நிம்மி மற்றும் நதிரா போன்ற பெரிய நட்சத்திரங்களாகத் திகழ்ந்த பல நடிகர்கள் மற்றும் நடிகைகளை அறிமுகப்படுத்தினார். 1961 இல், இவர் 2 வது மாஸ்கோ சர்வதேச திரைப்பட விழாவில் நடுவர் குழுவில் உறுப்பினராக இருந்தார். இந்திய திரைப்படக் கூட்டமைப்பு தலைவராகத் தொடர்ந்து இருந்தார்.

மெகபூப் கான் ஹாலிவுட்டின் தாக்கத்திற்கு ஆளாகியதாக அறியப்பட்டார். மேலும் இவரது படங்களில் பெரும்பாலும் ஹாலிவுட் பாணியில் ஆடம்பரமான அரங்கங்கள் இருந்தன. ஏழைகள் மீதான ஒடுக்குமுறை, வர்க்கப் போர் மற்றும் கிராமப்புற வாழ்க்கை ஆகியவை இவரது படைப்புகளில் தொடர்ச்சியான கருப்பொருள்கள்.

மெகபூப் கானுக்கு இந்திய அரசால் ஹிதாயத் கர்-இ-ஆசம் என்ற பட்டம் வழங்கப்பட்டது.

தனிப்பட்ட வாழ்க்கை 
மெகபூப் கான் இரண்டு முறை திருமணம் செய்து கொண்டார். இவரது முதல் மனைவி பாத்திமாவுடன், இவருக்கு அயூப், இக்பால் மற்றும் சவுகத் என்ற மூன்று மகன்கள் இருந்தனர். முதல் மனைவியிடமிருந்து பிரிந்த பிறகு, பிரபல இந்திய திரைப்பட நடிகை சர்தார் அக்தரை (1915-1986) 1942 இல் மணந்தார். இந்திய மற்றும் வெளிநாட்டு ஆங்கில படங்களில் நடித்த சஜித் கானை (பிறப்பு 28 டிசம்பர் 1951) இவர் தத்தெடுத்தார்.

இறப்பு மற்றும் மரபு 

மெகபூப் கான் 28 மே 1964 அன்று மாரடைப்பால் இறந்தார்  இந்தியப் பிரதமர் ஜவகர்லால் நேரு இறந்த மறுநாளே இவரது மரணம் நிகழ்ந்தது. இவரது பிறந்த நூற்றாண்டு விழாவின் ஒரு பகுதியாக, செப்டம்பர் 2007 இல் மெகபூப் ஸ்டுடியோவில் நடைபெற்ற விழாவில் இந்திய அஞ்சல் துறை இவரது நினைவுஅஞ்சல் முத்திரைய வெளியிட்டது.

சான்றுகள்

மேலும் படிக்க

வெளி இணைப்புகள் 
 
 Mehboob Khan@SPICE
  Mehboob Khan profile at Cineplot.com website - Archived

இந்தித் திரைப்பட நடிகர்கள்
பத்மசிறீ விருது பெற்ற கலைத் துறையினர்
பிலிம்பேர் விருதுகள் வென்றவர்கள்
1964 இறப்புகள்
1907 பிறப்புகள்
இந்தி வார்த்தைகளைக் கொண்ட கட்டுரைகள்
ஆதி பெரோஸ்ஷா மார்ஸ்பன்

ஆதி பெரோஸ்ஷா மார்ஸ்பன் (Adi Pherozeshah Marzban; 1914-1987) குசராத்தைச் சேர்ந்த பார்சி நாடக ஆசிரியரும், நடிகரும், இயக்குநரும், ஒளிபரப்பாளரும் ஆவார். இவர் பார்சி நாடகத்தை நவீனமயமாக்கும் முயற்சிகளுக்காக அறியப்பட்டவர். 1964 இல் இந்தியாவின் நான்காவது உயரிய குடிமகன் விருதான பத்மசிறீ மற்றும் 1970 இல் சங்கீத நாடக அகாதமி விருது இவருக்கு வழங்கப்பட்டது.

ஆரம்ப கால வாழ்க்கை 
ஆதி மார்ஸ்பன் பம்பாயில் ( இப்போது மும்பை ) 1914 ஆம் ஆண்டு ஏப்ரல் 17 ஆம் தேதி பெரோஸ்ஷா ஜஹாங்கிர் மார்ஸ்பன் என்பவருக்கு பிறந்தார். இவர் நோம் டி ப்ளூம், பிஜாம்  , மசாந்தரன், மொஹோரோ, மாசி நோ மாகோ மற்றும் மகாய் போன்ற நாடகங்களை எழுதியுள்ளார். ஜாம்-இ-ஜாம்ஷெட் மற்றும் பம்பாய் சமாச்சார் ஆகிய இரண்டு குஜராத்தி செய்தித்தாள்களின் நிறுவனர் பர்துன்ஜீ மார்ஸ்பானின் பரம்பரையில் வந்தவர். தனது பள்ளிப்படிப்பை பர்தா நியூ உயர்நிலைப் பள்ளியில் பயின்றார். 1933 இல் எல்பின்ஸ்டோன் கல்லூரியில் பட்டம் பெற்றார். இந்த நேரத்தில், தனது வருங்கால தயாரிப்பாளரும் சக ஊழியருமான பேசி கந்தவாலாவை சந்தித்தார். மார்ஸ்பன் வெஸ்டர்ன் இந்தியா என்ற நாடக வ்விறுவனத்தின் விளம்பர அதிகாரியாக தனது வாழ்க்கையைத் தொடங்கினார். ஆனால் 1936 இல்  ஜாம்-இ-ஜாம்ஷெட் என்ற தனது குடும்பப் பத்திரிகையின் தலையங்கப் பணியை மேற்கொள்வதற்காக வேலையை விட்டுவிட்டார். அதே நேரத்தில் குப்சுப் என்ற மாதாந்திர நகைச்சுவை இதழிலும் பணியாற்றினார்.

விருதுகள் 

இந்திய அரசு இவருக்கு 1964 ஆம் ஆண்டு நான்காவது உயரிய குடிமகன் விருதான பத்மசிறீ விருதை வழங்கியது  மேலும் இவர் 1970 இல் சங்கீத நாடக அகாதமி வவிருதைப் பெற்றார் 

இவரது மனைவி சில்லா, இவரது நினைவாக , தேசிய கலை நிகழ்ச்சிகளுக்கான மையத்தின் கீழ், ஆதி மார்ஸ்பன் அறக்கட்டளை நிதி என்ற பெயரில் ஒரு அறக்கட்டளையை அமைத்துள்ளார்.

இதனையும் காண்க 

 பம்பாய் சமாச்சார்

சான்றுகள் 

1987 இறப்புகள்
1914 பிறப்புகள்
சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
சுமி கியாட்சே அருவி

சுமி கியாட்சே அருவி (Chumi Gyatse Falls) அல்லது சுமிக் கியாட்சே) என்பது இந்தியாவின் அருணாசலப் பிரதேசத்திலுள்ள தவாங் மாவட்டத்தில், சீனாவின் திபெத் பகுதியின் எல்லைக்கு அருகில் உள்ள அருவிகளின் தொகுப்பாகும்.  உள்ளூர் பௌத்த பாரம்பரியத்தின் படி, மலைகளுக்கு இடையிலிருந்து தோன்றும் 108 புனித நீர் அருவிகள் திபெத்திய பௌத்த அறிஞர் பத்மசாம்பவரின் ஆசீர்வாதத்தை குறிக்கிறது.  சுமி கியாட்சே அருவியானது சீனாவிற்கும் இந்தியாவிற்கும் இடையிலான நடைமுறை எல்லையான உண்மையான கட்டுப்பாட்டுக் கோட்டிற்கு அருகில் உள்ளது. ஒரு கணக்கின்படி வெறும் 250 மீட்டர் தொலைவில் உள்ளது.

நிலவியல் 

சுமி கியாட்சே அருவி யாங்சே  என்ற பகுதியில் உள்ளது. அங்கு திபெத்திலிருந்து சோனா சூ ஆறு இந்தியாவின் தவாங் மாவட்டத்தில் பாய்கிறது. அவை கிழக்கு-மேற்கு மலைத்தொடரால் உருவாக்கப்பட்ட உயரமான பீடபூமியின் ("யாங்சே பீடபூமி") குன்றின் முகத்தில் உள்ளன. அதன் நீர்நிலையானது மெக்மோகன் கோட்டின்படி இந்தியா-சீனா எல்லையாக செயல்படுகிறது.

வடக்கே சில நூறு மீட்டர்கள் அருகே அமைந்துள்ள, தோம்சாங் (அல்லது தோங்சாங்) (27°46′49″N 91°58′37″E), என்ற இடம் குரு பத்மசாம்பவருடன் தொடர்புடைய பௌத்த தியான தலமாகும்.  வரலாற்றுக் காலத்தில் தோம்சாங் ஒரு முக்கியமான இடமாக இருந்தது. அதனால் அதன் கீழ் உள்ள ஆறு மற்றும் பள்ளத்தாக்குக்கு "தோம்சாங்ரங்" என்று பெயர் கொடுக்கப்பட்டது. சீனா தொடர்ந்து "தோம்சாங் ஆறு" மற்றும் "தோங்சாங் அருவி" என்ற பெயர்களைப் பயன்படுத்துகிறது.

அருவிகளுக்கு தெற்கே, யாங்சே பீடபூமியில் இருந்து எழும் நியுசரோங் எனப்படும் மற்றொரு ஆறு சோனா சூ என்ற ஆற்றுடன் இணைகிறது. சேச்சு என்று அழைக்கப்படும் ஒரு கிராமம், யாங்ட்சே பிராந்தியத்தின் முனையத்தைக் குறிக்கும் வகையில், இரு ஆறுகளின் சங்கமத்திற்கு அருகில் அமைந்துள்ளது.

2018 ஆம் ஆண்டு தொடக்கம் அருணாச்சல பிரதேச மாநிலம் அருவியை சுற்றுலா தளமாக மேம்படுத்தி வருகிறது.  தவாங் நகரத்திலிருந்து எளிதாகப் பயணிக்க புதிய சாலைகள் அமைக்கப்பட்டுள்ளன.  ஜூலை 2020 இல், பத்மசாம்பவர் சிலையுடன் கூடிய கற்றல் மையம் ஒன்று திறக்கப்பட்டது. திபெத்திய யாத்ரீகர்கள் அருவியை பார்வையிட அனுமதிக்க வேண்டும் என்று சீனாவிடம் இந்தியா முன்மொழிந்ததாக கூறப்படுகிறது. ஆனால் சீனா அதற்கு அனுமதியளிக்க மறுத்துவிட்டது.

குறிப்புகள்

மேற்கோள்கள்

உசாத்துணை 
 

தவாங் மாவட்டம்
Coordinates on Wikidata
அருணாச்சலப் பிரதேச அருவிகள்
அலுமினோகோபியாபைட்டு

அலுமினோகோபியாபைட்டு (Aluminocopiapite) என்பது Al2/3Fe3+4(SO4)6(OH)2·20H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலுமினியம் இரும்பு சல்பேட்டு வகை கனிமமாக இது வகைப்படுத்தப்படுகிறது. பன்னாட்டு கனிமவியல் நிறுவனம் அலுமினோகோபியாபைட்டு கனிமத்தை Acpi) என்ற குறியீட்டால் அடையாளப்படுத்துகிறது. அமெரிக்காவின் அலாசுகா மாநிலத்தில் பாயும் யூக்கான் ஆற்றின் கிளை ஆறான 40மைல் ஆற்றுப் பகுதியிலும் யூட்டா மாநிலத்தின் சான் ரபேல் சுவெல் பகுதியிலும் அலுமினோகோபியாபைட்டு கண்டறியப்பட்டது.

மேற்கோள்கள்

வெளி இணைப்புகள் 
 Aluminocopiapite data sheet
 Aluminocopiapite on the Handbook of Mineralogy

அலுமினியம் கனிமங்கள்
இரும்பு(II) கனிமங்கள்
சல்பேட்டுக் கனிமங்கள்
கனிமங்கள்